الفنان وائل جسار باين ندم علاش جا لفاس انهار السبت الماضي لإحياء واحد الحفل مع الفنانة المغربية نجاة رجوي. الفنان اللبناني جسار أحيى واحد الحفل فواحد الفندق يعتبر من بين أفخم الفنادق بالمدينة لكن الشوهة لكبيرة هي أن هاد الحفل فشل كيف فشل الحفل ديال دنيا باطمة اللي حتى هي غنات فهاد الأوطيل. فحسب مصادر حضرت هاد الحفل، فإن عباد الله مكانوش بزاف والقاعة اللّي كان فيها الحفل كانت هازة فقط شي 150 ديال الناس وصافي. الأماكن الأولى VIP تباعو بـ1600 درهم للمقعد مع لعشا. واللي لهاد الحفل من وسط القاعة خلصو 1200 درهم مع لعشا، بينما الناس اللي كانو اللّور خلصو 700 درهم ومكلاو حتى شي حاجة. وكشفت المصادر نفسها، لـ”كود”، أن لوراق ديال هاد الحفل تباعة الأغلبية غير ديال الناس اللّي كانو لور. لكن الموصيبة هي أن لوراق ديال 700 درهم تابعو فالمارشي نوار غير بـ400 درهم. 
باينة ندم علاش جا.. وائل جسار دار حفل فأشهر فنادق فاس والحضور كان هزيل